《过崇胜院》
宋代·莫若冲

首岁融春卜有秋，晓行犹自索貂裘。
身閒暂脱微官缚，市隐何如此地幽。
一水相望三里近，十年重到片时留。
买田拟作终焉计，直是飘然不系舟。

作者简介：临安仁和人，寓居嘉兴崇德，字子谦。莫琮子。孝宗淳熙十一年进士。为司农簿，谏阻开边之议。出知岳州、全州，率先造舟运漕。会靖江暴涨，民赖以济。考绩以最闻，除大理寺丞。请外任，除知永州，不赴，卒。有《浯溪文集》。